Šiaulių gidas

Spektaklis „Įeiti draudžiama“
2019-04-11 18:00 (Europe/Moscow) | Koncertų salė „Saulė”
Vaidina:
Mišelis – Vaidotas Martinaitis
Natali – Vitalija Mockevičiūtė, Neringa Varnelytė
Elza – Gintarė Latvėnaitė, Neringa Varnelytė
Pjeras – Nerijus Gadliauskas
Sebastianas – Dovydas Stončius
Leo – Gytis Ivanauskas, Algis Ramanauskas
Kazimieras – Juozas Gaižauskas
Šeimos galva Mišelis – didelis melomanas, todėl sendaikčių turguje pagaliau įsigijęs taip trokštamą plokštelę, meta visus darbus ir skuba namo jos klausytis.
Patefonas jau įjungtas, bet… atrodo, kad visas pasaulis prieš jį susimokė! Sūnus gotas, meilužė, pavargusi žmona, draugas, kaimynas lenkas, statybininkas nelegalas – visi vienu metu braunasi pro duris, dalinasi ne itin maloniomis naujienomis ir priverčia Mišelį suktis kaip vijurką. Ar jam pavyks išgelbėti savo laiką su plokštele ir… ramų gyvenimą???

Komedija „Netikras milijonierius“
2019-04-18 18:00 (Europe/Moscow) | Koncertų salė „Saulė”
Režisierius: Ramūnas Cicėnas
Autorius: Francis Veber
Kompozitorius: Olegas Jerochinas (Oleg Jerochin)
Kostiumų dailininkė: Greta Subatavičiūtė
Dailininkas: Vojtekas Stefanekas (Wojciech Stefaniak)

VAIDINA:
Dominykas Pinjonas – Eimutis Kvoščiauskas, Rokas Petrauskas
Kainas Morenas – Aleksas Kazanavičius, Mantas Vaitiekūnas
Danielius Tulūzas – Andrius Žiurauskas, Algirdas Dainavičius
Abraomas Žonvilis – Rimantas Bagdzevičius, Sakalas Uždavinys
Kristina – Elžbieta Latėnaitė
Marija – Elzė Gudavičiūtė, Lina Rastokaitė
Olga – Emilija Latėnaitė, Gabrielė Malinauskaitė

Dominykas Pinjonas – jau dvejus metus bedarbis. Visą gyvenimą gyvenęs vargingai, svajojo tik apie vieną – būti turtingu, todėl sulaukęs pasiūlymo pagyventi karališkuose namuose ir pasijusti svarbiu, nieko nesvarstydamas jį priima. Prabangus namo interjeras, vertingi meno kūriniai, brangiausi baldai – taip paprasta ir gera būti turtingu… Tačiau į duris pasibeldžia netikėti svečiai – mokesčių inspekcija!
Ar Dominykui pavyks įgyvendinti genialų planą ir tapti (ne)tikru milijonieriumi? Ar, užuodę milijonus, šiam planui nesutrukdys pinigus ypatingai mylinti dizainerė, bankininkas, buvusi žmona ar karališkųjų namų šeimininkas?
Veiksmo, veidmainysčių ir tikrų žmogiškų jausmų kupina nuotykių komedija „(Ne)tikras milijonierius” sukurta pagal žymaus prancūzų rašytojo ir kino režisieriaus Francio Veberio (Francis Veber) pjesę. Pagal Francio Veberio pjeses pastatyti filmai („Kvailių vakarienė“, „Žaisliukas“ ir kt.) sulaukė milžiniško pasisekimo ir žiūrovų simpatijų tiek Europoje, tiek Holivude.

Spektaklis „Revizorius“
2019-04-18 18:30 (Europe/Moscow) | Šiaulių dramos teatras
Pjesės autorius – NIKOLAJUS GOGOLIS
Režisierius – AIDAS GINIOTIS
Antrasis režisierius VAIDOTAS ŽITKUS
Scenografė ir kostiumų dailininkė – Laura Luišaitytė
Kompozitorius – Ignas Juzokas
Šviesų dailininkas – Darius Malinauskas
Į Valstybinį Šiaulių dramos teatrą atvyksta „Revizorius“! Lydimas teatrinių improvizacijų meistro Aido Giniočio, „Revizorius“ juoksis iš mūsų prigimtinio noro susikurti sau šiltą lizdelį kitų sąskaita ir visada būti kažkiek „lygesniais už kitus“. „Ko juokiatės? – Iš savęs juokiatės?“. Bet ar tikrai visada esame tikri, kas yra kas? Kas čia iš tiesų korumpuotas? Ar paprastas žmogus, ar valdininkas, o gal kažkas iš dar aukščiau? O gal didžiausių manipuliatorių ir „pilkųjų kardinolų“ mes net nežinome? Manipuliacijų, kyšių, „ranka ranką plauna“ sistemų apraizgytame pasaulyje atrodo nebeįmanoma išnarplioti korupcijos mazgo į tiesų ir aiškų siūlą, o tai jau visai nejuokinga mintis.

Arvydo Anušausko knygos „Užmirštas desantas“ pristatymas
2019-04-19 17:00 (Europe/Moscow) | P. Višinskio viešoji biblioteka
Balandžio 19 d., penktadienį, 17 val. Šiaulių apskrities Povilo Višinskio viešosios bibliotekos Mažojoje salėje Arvydas Anušauskas pristatys savo naujausią istorinę monografiją „Užmirštas desantas“.
Daugelis slaptų Šaltojo karo operacijų jau užmirštos, tačiau tai, kas vyko 1949–1956 m. tarp britų slaptosios žvalgybos tarnybos MI6 ir Sovietų Sąjungos KGB, verta atskiro dėmesio. Kas tie žmonės, kurie buvo apmokomi MI6 žvalgybos mokykloje Čelsyje, Londone, treniravosi Portsmuto apylinkėse, Vaito saloje ar Velso Snoudono kalno papėdėje? Kas į šiaurę nuo Palangos ar Latvijoje prie Užavos švyturio lipo iš naktimis atplaukusių guminių valčių – MI6 agentai ar laisvės kova tikėję žmonės? Kaip ir kodėl jie tapo užmirštu desantu? Kas ir kaip juos apmokė konspiruotis, šifruoti tekstus, siųsti radiogramas ir naudoti savigynos priemones?
Ši istorija plėtojosi ne tik okupuotos Lietuvos pajūryje, Vilniuje ir Kaune. Ji apėmė ir Latviją, Estiją. Jos keliai ėjo per Lenkiją, Švediją, Rytų ir Vakarų Vokietiją, Didžiąją Britaniją. Dešimtys žmonių buvo įtraukti į ją savo ir ne savo noru. Keliolika jų sumokėjo savo gyvybe. Tačiau iki šiol mažai žinoma, kokį klastos ir dezinformacijos metodų arsenalą naudojo sovietai…
Arvydas Anušauskas – istorikas, politikas, dokumentinių filmų scenarijų ir knygų apie XX a. Lietuvos istoriją, slaptąsias tarnybas ir sovietinį terorą autorius.
Renginys nemokamas.

Koncertas „Velykų šviesa“
2019-04-22 13:30 (Europe/Moscow)
Šiaulių miesto koncertinė įstaiga „Saulė“ kviečia jaukiai praleisti Šv. Velykų antrąją dieną kartu su savo artimiausias žmonėmis. Nuostabi muzika ir puikūs atlikėjai lauks Jūsų Švč. mergelės Marijos nekaltojo prasidėjimo bažnyčioje balandžio 22 d. 13:30 (po Šv. Mišių). Iki greito susitikimo. Koncertas nemokamas!

Koncertuos:
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga),
Viktorija Miškūnaitė (sopranas),
Juozas Janužas (tenoras).

Koncerto vedėja – aktorė Nomeda Bėčiūtė.
Renginys nemokamas.
Renginio vieta: švč. Mergelės Marijos nekaltojo prasidėjimo bažnyčia

Marijaus Gailiaus romano „Oro“ pristatymas
2019-04-24 17:30 (Europe/Moscow) | P. Višinskio viešoji biblioteka
Balandžio 24 d. 17.30 val. Šiaulių apskrities Povilo Višinskio viešosios bibliotekos Konferencijų salėje vyks Marijaus Gailiaus romano „Oro“ pristatymas.
Marijaus Gailiaus romanas gąsdina: distopine ateitimi, pasauliniu tvanu, virtualiu seksu, ilgais sakiniais, kompiuterine naujakalbe. Žmonės sudvigubėję – realusis aš beveik nebegali be savojo virtualaus antrininko (tiesą sakant, virtualusis gal ir yra tas tikrasis). Skamba kaip perspėjimas.
Romanas „Oro“ yra antiutopija, kurioje autorius nepalieka daug vilčių žmonijai, bet skaityti tai netrukdo, net padeda – ironiškas pasakojimas su detektyvinė linija įtraukia, panardina skaitytoją į skirtingus laiko sluoksnius, tarsi į skirtingus pasaulius.
Rašytojas Alvydas Šlepikas
Renginys nemokamas ir vyks Nacionalinės Lietuvos bibliotekų savaitės metu.

Grupė „Studija“. Naujo albumo pristatymo turas
2019-04-25 18:00 (Europe/Moscow) | Koncertų salė „Saulė”
Lietuviškos estrados herbas, grupė STUDIJA – ilgiausiai gyvuojantis muzikos kolektyvas Lietuvos istorijoj. Šiais metais švenčianti pribloškiantį 40 metų jubiliejų, grupė pristato naują albumą ir atvykstą į jūsų miestą.
Koncerte skambės naujausia kūryba, žinoma, nepamirštant ir legendinių „Studijos“ dainų, kurios laiko neskaičiuoja.
Jubiliejų švenčiantys grupės nariai žada nepamirštamą vakaro koncertą, kuriam ruošiasi ir visa kūrybinė, techninė komanda.

ATŠAUKTAS Grupės „Studija“ koncertas
2019-04-25 18:00 (Europe/Moscow) | Koncertų salė „Saulė”
RENGINYS ATŠAUKTAS
Lietuviškos estrados herbas, grupė STUDIJA – ilgiausiai gyvuojantis muzikos kolektyvas Lietuvos istorijoj. Šiais metais švenčianti pribloškiantį 40 metų jubiliejų, grupė pristato naują albumą ir atvykstą į Šiaulius.
Koncerte skambės naujausia kūryba, žinoma, nepamirštant ir legendinių „Studijos“ dainų, kurios laiko neskaičiuoja.
Jubiliejų švenčiantys grupės nariai žada nepamirštamą vakaro koncertą, kuriam ruošiasi ir visa kūrybinė, techninė komanda.
Koncertas Šiauliuose, koncertų salėje „Saulė“ balandžio 25 d. 18 val. Bilietai čia.

Medijų meno festivalis ENTER‘17
2019-04-26 17:30 (Europe/Moscow) | Fotografijos muziejus
Maloniai kviečiame jus į medijų meno festivalio atidarymą gegužės 3 d., 17,00 val. Šiaulių dailės galerijoje.
Pagrindinė festivalio atidarymo paroda „Agregatai“ skirta medijų archeologijai, primityvių mechanizmų ir skaitmeninių technologijų sintezei. Tai elementaraus judesio magija, robotų prototipų spektaklis, kuriame išvysite sudėtingas erdvines instaliacijas, skulptūrinius objektus, migruojančius robotus, interaktyvius ekranus. Žvėrūnos kuruojamas animacijos kino teatras sugrįžta į animacijos ištakose siautėjantį ekspresyviai primityvų piešinį. Gintauto Lukošaičio kuruojamas performansas „Siena“ aktualizuos Zubovų rūmų detektyvą.
Prieš pagrindinį atidarymą festivalį įbėgės du įvadiniai renginiai. Balandžio 26 d. fotografijos muziejuje bus atidaryta Virginijaus Kinčinaičio instagraminės fotografijos paroda, kurioje momentiniai socialinių tinklų vaizdai apsigaubs muziejine meno kūrinio aura. Balandžio 29 d. aikštėje prie Šiaulių dailės galerijos krovininis konteineris taps originalia scena akrobatiniam šiuolaikinio šokio spektakliui iš Prancūzijos.
Gegužės 10 d. bus skirta šiuolaikinės muzikos projektams. Ypatingas šių metų Šiaulių dailės galerijos bendradarbiavimas su „Gestalt” komanda atneš experimental, ambient ir techno garsų paletę į gerai šiauliečiams žinomas Verpsto fabriko ir Space_bar erdves. Dienos metu Space_bar terasoje vyks plokštelių turgelis su svečiais iš sostinės: Discotag ir Dideli kompaktai. Taip pat dienos metu Verpsto fabriko erdvėje vyks sintezatorių workshop’as. Bus galima susipažinti su elektroninės muzikos kūrybos ypatumais ar paklausyti elektroninės muzikos plokštelių. Vakarop Verpsto erdvėje jūsų lauks šokio spektaklis „Somaholidays“. Vakaro programoje space bar terasoje bus galima išgirsti platų elektroninių eksperimentinių ambient dub techno pasirodymų asortimentą, o Verpsto fabriko erdvėje palydėti festivalį hipnotiniais ir industriniais techno dūžiais.
Festivalį uždarys mažojoje dramos teatro salėje gegužės 15 d. vyksianti filosofo, garso meno guru Ričardo Norvilos ir „The New Oslo Losers Trio“ audiovizualinė poema „Šiauliai” premjera. Gyvendamas Maskvoje, Ričardas išsaugojo ypatingą santykį su gimtuoju Šiaulių miestu, todėl
Po operos pristatymo kviečia visus miestiečius atvirai ir intymiai diskusijai „Gimtasis miestas – vidinės imperijos širdis”. Šio kūrinio vizualizaciją sukūrė video menininkas Tomas Andrijauskas. Enter festivalyje dera instagram‘as ir konteinerių šokis, monumentalūs agregatai ir intymių pokalbių atmosfera, psichodelinė animacija ir atgijusi „verksmo“ skulptūra Zubovų rūmuose. Tad nepraleiskite aktualių potyrių įvairovės!
Festivalio programa
ENTER FOTO intro
Balandžio 26 d. (penktadienis)
17.30 val. Virginijaus Kinčinaičio paroda „Sublime II“, pristato Vilniaus rotušė.
Fotografijos muziejus, Vilniaus g. 140
ENTER ŠOKIS
Balandžio 29. (pirmadienis)
18:00 val. Šokio spektaklis „Origamis“. Satchie Noro & Silvain Ohl (Prancūzija) pristato “Naujasis Baltijos šokis”.
Aikštė prie Šiaulių dailės galerijos.
ENTER MENAS
Gegužės 3 d. (penktadienis)
17.00 val. Festivalio atidarymas. Teminė medijų archeologijos paroda „Agregatai“.
Dalyviai: Matas Janušonis, Tomas Daukša, Marius Bumbulis, Donatas Linkus, Tomas Andrijauskas, Osvalda Mickutė, Gailė Cijūnaitė, Ignas Achramavičius (kuratorius Virginijus Kinčinaitis).
Animacinio kino teatro instaliacija „Anima/Animale“ Dalyviai: Hannes & Johannes, Jenny Jokela, Daukantė Subačiūtė, Jolita Online, Arvydas Gudas, Martynas Villimavičius, Maža Ausis, Shaltimira, Akvilė Magicdust, Žvėrūna, Emilija Juzeliūnaitė, Agnė Poškutė, Staselė Jakunskaitė, Lina Vyšniauskaitė, JOE BICHARD, Alex Grigg, Justė Urbonavičiūtė, Teklė Ūla Pužauskaitė (kuratorė Žvėrūna).
Gatvės meno projektai: Žvėrūna, Eglė Narbutaitė, Kasparas Gruslys.
Šiaulių dailės galerija, Vilniaus g. 245 ir patalpos prie galerijos Vilniaus g. 237
18,30 val. Performansas „Siena“. Dalyviai: Gintautas Lukošaitis, Gintautas Gascevičius, Rolandas Dovydaitis, Mindaugas Lukošaitis.
Zubovų rūmai, Aušros alėja 50
ENTER MUZIKA + GESTALT
Gegužės 10 d. (penktadienis)
12.00 – 04.00 val. SPACE_bar terasos erdvė: „Discotag“ ir „Dideli kompaktai“ plokštelių turgelis.
Live performance programa: eww, Clockwork Giuseppe, Patris, Number Eleven, Velių namai, Vėjopatis, Sraunus, Girių dvasios.
„Verpsto“ erdvė: sintezatorių workshopas.
Afterparty programa: Karkasas, SHN, Jon x Kameu, OBCDN.
Šokio spektaklis „Somaholidays“. Idėja: Vilma Pitrinaitė, choreograﬁja ir atlikimas: Mantas Stabačinskas, Darius Algis Stankevičius, Vilma Pitrinaitė, muzika: Arūnas Periokas, dramaturgija ir kostiumai: Rūta Junevičiūtė.
SPACE_bar, Vilniaus g. 126 ir Verpsto patalpos, Trakų g. 43
Įėjimas į afterparty 5 Eur.
ENTER MUZIKA
Gegužės 15 d. (trečiadienis)
18.00 val. Ričardo Norvilos ir „The New Oslo Losers Trio“ audiovizualinė poema „Šiauliai”. Diskusija „Gimtasis miestas – vidinės imperijos širdis”.
Mažoji salė, Šiaulių dramos teatras. Tilžės g. 155
Renginys nemokamas

Audriaus Puipos akvarelės ir grafikos paroda
2019-04-26 18:00 (Europe/Moscow) | „Laiptų galerija”
Balandžio 26 d. 18 val. – Audriaus Puipos (1960-1997) akvarelės, grafikos parodos atidarymas Laiptų galerijoje. Parodą pristato menotyrininkė dr. Ramutė Rachlevičiūtė.
Audrius Puipa tarsi paneigia teiginį, kad nėra nepakeičiamų žmonių. Lietuvos mene jis tebėra toks – vienintelis – ryškus, nepakartojamas, žinomas ir labai mėgstamas žiūrovų ir kolegų dailininkų. Po menininko mirties surengtos net septynios personalinės parodos ne tik Lietuvoje, bet ir užsienyje (Bergene, Norvegija, ir Helsinkyje, Suomija).
Pasak menotyrininkės dr. Ramutės Rachlevičiūtės, Audrius Puipa visų pirma buvo piešėjas „par exellent”. Puikus pedagogas, Vilniaus dailės akademijos Piešimo katedros dėstytojas. Jo indėlis į piešinio meną dar tinkamai neįvertintas. Nors trumpai dėstė, A.Puipa, kaip ir Algimantas Švėgžda, padarė didžiulį įspūdį studentams tais laikais, kai buvo daug nusivylimo piešimu, net teigta, kad tai tik amatininkams ir mėgėjams būdingas pomėgis. Būtent tada A.Puipa su dideliu įkvėpimu dėstė piešimą. Pavyzdžiui, netingėdavo atitempti iš namų senos vonios, į ją sodinti modelio; atnešdavo kitų egzotiškų senienų, kurių prirankiodavo apgriuvusiuose, apleistuose namuose. Tačiau svarbiausia, kad A.Puipa, pratęsdamas prieškario Kauno meno mokyklos tradiciją, piešdavo kartu su studentais. Net popierių subtiliai tonuodavo kaštonų nuoviru. Jo kūrybinės sąsajos su senaisiais meistrais šiandien ne tik nepaseno, bet tapo dar įspūdingesnės, ypač vertingos ir nepakartojamos. Dailėtyrininkė įsitikinusi, kad A.Puipos kruopščios, mėnesių mėnesiais pieštos, akvarele lietos studijos – figūrinės kompozicijos interjeruose – neturi lygių dėl meninės vizijos autentiškumo. „Kur slypi šio menininko ypatingo populiarumo paslaptis? Audrius Puipa nesivaikė nei naujų technologijų, nei naujoviškų meno formų ar žanrų vien jų pačių dėlei, jis laikėsi realizmo, svarbu pabrėžti – ne anonimiško, beveidžio, provincialaus, neryžtingo, anachronistiško, o sąmojingo ir kūrybingo realizmo – principų. Nepriklausomybės epochos pradžioje atrodė, kad dailininkams profesionalams realizmas nepriimtinas, tik mėgėjas ar kuklus amatininkas iš nežinojimo ko griebtis ima kopijuoti realybę. Bet Puipa, savo dėstytojo Algimanto Švėgždos paskatintas, tikėjo, kad nereikia apsimetinėti ieškant madingų kelių“.
2012 m. išleista autobiografinė knyga „Dailininkas Audrius Puipa: gyvenimo ir meno virtuozas”. Jos sudarytoja R.Rachlevičiūtė pasakoja, kad knygos darbinis pavadinimas buvo „Gurmanas”. „Tai tiksliai atspindi Puipos asmenybę jis visada buvo alkanas įspūdžių, maisto, žmonių darbo ir labai mokėjo mėgautis visais tais dalykais(…) Pagrindinis dalykas tai, kad jis laužė tabu. Jis tai darė žavingai, subtiliai. Vienas pagrindinių tabu, kurį jis sulaužė – tai, kad akvarelė nerimtas žanras, nerimtas meno kūrinys.“

„Akvarelė – didžioji Audriaus meilė.
Svarbūs neuždažyti paveikslų plotai. Jie išskiria figūras, suteikia aiškumo, panašiai kaip skyrybos ženklai sakinyje.
Žavūs nebaigti jo paveikslai, kai matosi piešinio nėrinys ir kelios spalvotos dėmės. Paveikslas tarsi sako: pabaik mane pats savo galvoje.
Šios skaidrios, šviesios akvarelės saugo atmintį. Žiūrėk į jas ilgai ir pamatysi Audriaus Puipos atvaizdą.“
(grafikas Petras Repšys)

Audrius Puipa – grafikas, scenografas.
1985 m. baigė grafikos studijas valstybiniame dailės institute.
Nuo 1985 m. dalyvavo parodose.
Nuo 1992 m. dailininkų grupės „1“ narys.
Dėstė Vilniaus dailės akademijos piešimo katedroje.
Kūrinių yra Lietuvos dailės muziejuje, privačiose kolekcijose Lietuvoje ir užsienyje.

Paroda veiks iki gegužės 15 d.

Koncertas „Pasaulį valdo meilė“ Baltarusijos Respublikos vokalinė grupė „TYRAS BALSAS“
2019-04-26 19:00 (Europe/Moscow) | Koncertų salė „Saulė”
Vokalinė grupė „Tyras balsas” yra penkių talentingų dainininkų, iš kurių kiekvienas turi didelę patirtį, kūrybinė grupė.
Grupė egzistuoja jau daugiau nei 20 metų, ir šiandien tai yra vienintelis tokio pobūdžio kolektyvas, dainuojantis visus žinomus muzikos žanrus ir stilius, su orkestru ir „a’cappella” (be instrumentinio pritarimo). Kolektyvo unikalios koncepcijos pagrindas yra „gyvi” balsai. Intonacinis išraiškingumas, stiliaus jausmas, dainavimas 15 kalbų, plastika, meniniškumas, humoro jausmas ir natūralus žavesys susijungia į viena. Originali polifonija, vokaliniai dialogai ir nepamirštami hitai yra tai, ką kolektyvas pasiskolino iš legendinės grupės „PESNYARY“. Visų žanrų muzikos kūriniai grakščiai persipina į vieną didelę muzikos šventę.
Menininkai pasirodo geriausiose koncertų salėse Baltarusijoje ir buvusios Sovietų Sąjungos šalyse. Tarp jų: ​​Valstybės Kremliaus rūmai ir SK „Olimpinis” (Maskva), Ledo rūmai ir Didžioji koncertų salė „Oktiabriskij”(Sankt Peterburgas) ir kt.
2014 m. rugpjūčio 25 d. komanda buvo apdovanota garbės pavadinimu „Nusipelnęs Baltarusijos Respublikos kolektyvas.
“…Juos vadina Baltarusijos Tureckio choras”
“Tyras balsas „- tai ne tik griežtos klasikos įvaizdis, bet ir fontanas emocijų bei visų laikų ir tautų estrados hitų uždegantis atlikimas.
Bilietus platina: Bilietai.lt
Bilieto kaina: 12.00 – 20,00 eur

Baltarusijos Respublikos vokalinės grupės „Tyras balsas“ koncertas
2019-04-26 19:00 (Europe/Moscow) | Koncertų salė „Saulė”
Vokalinė grupė „Tyras balsas“ yra penkių talentingų dainininkų, iš kurių kiekvienas turi didelę patirtį, kūrybinė grupė.
Grupė egzistuoja jau daugiau nei 20 metų, ir šiandien tai yra vienintelis tokio pobūdžio kolektyvas, dainuojantis visus žinomus muzikos žanrus ir stilius, su orkestru ir „a’cappella” (be instrumentinio pritarimo). Kolektyvo unikalios koncepcijos pagrindas yra „gyvi” balsai. Intonacinis išraiškingumas, stiliaus jausmas, dainavimas 15 kalbų, plastika, meniniškumas, humoro jausmas ir natūralus žavesys susijungia į viena. Originali polifonija, vokaliniai dialogai ir nepamirštami hitai yra tai, ką kolektyvas pasiskolino iš legendinės grupės „PESNYARY“. Visų žanrų muzikos kūriniai grakščiai persipina į vieną didelę muzikos šventę.
Menininkai pasirodo geriausiose koncertų salėse Baltarusijoje ir buvusios Sovietų Sąjungos šalyse. Tarp jų: ​​Valstybės Kremliaus rūmai ir SK „Olimpinis” (Maskva), Ledo rūmai ir Didžioji koncertų salė „Oktiabriskij”(Sankt Peterburgas) ir kt.
2014 m. rugpjūčio 25 d. komanda buvo apdovanota garbės pavadinimu „Nusipelnęs Baltarusijos Respublikos kolektyvas.
“…Juos vadina Baltarusijos Tureckio choras”
„Tyras balsas „- tai ne tik griežtos klasikos įvaizdis, bet ir fontanas emocijų bei visų laikų ir tautų estrados hitų uždegantis atlikimas.
Bilietai čia.
Bilieto kaina: 12.00 – 20,00 eur

Šiaulių "Senų ratų" klubo sezono atidarymas 2019
2019-04-27 09:00 - 20:00 (Europe/Moscow)
Šiaulių „Senų ratų” klubo sezono atidarymas 2019
balandžio 27d. 9:00 – 20:00 val.
Visi Šiauliečiai kviečiami atvykti ir pasigrožėti klasikiniais automobiliais, o jų savininkai – prisijungti prie mūsų šaunaus kolektyvo.
Aikštelėje prie „Geležinės lapės” pasistatyti senovinę transporto priemonę galės visi iš anksto mus informavę gyventojai. O tapti mūsų klubo nariu galite jau šiandien!
Susisiekite asmenine žinute, el.paštu: info@senuratuklubas.lt arba tel.: 8608 66757
PROGRAMA:
9:00-11:00 Dalyvių suvažiavimas prie „Geležinės lapės” Šiauliuose (55.931171; 23.328986), ekspozicija miesto gyventojams;
11:00-13:00 Kelionę į Biržų rajoną. Pakeliui trumpas 10-15 min sustojimas ties Pakruojo žiedu (degalinė Darpila) ir svečių namuose „Šilas” (Šilo g. 4, Pasvalys 56.050060; 24.381486);
13:00-13:30 Kirkilų apžvalgos bokštas ir karstiniai ežerėliai. Ežerėlių g., Kirkilai, Biržų r. (56.248513, 24.690816);
13:30-13:45 Kelionė į senovinės technikos muziejų (Lauko g. 2, Sodeliškiai, Biržų raj.);
14:00-15:00 Senovinių motociklų, mašinų, traktorių, garo mašinų kolekcijos apžiūra;
15:00-15:30 Pasivaikščiojimas po Sodeliškių dvaro sodybą (Sodeliškių g. 1A, Pačeriaukštės sen., Biržų raj.). Pamatysime auginamus elnius, danielius, muflonus;
15:30-18:00 Edukacinė programa ,,Grūdo kelias“. Ekskursijos metu apžiūrėsime autentišką XX a. pradžios Aukštaitijos sodybą, ekologinį ūkį ir veikiantį 1924 m. vėjo malūną. Dalyviai patys išsikeps duonelės. Skanausime naminės duonos, alaus ir žvėrienos patiekalų.
18:00-20:00 Kelionė į Šiaulius (stotelės tose pačiose vietose);
21:00-… Pasisėdėjimas
Susitikimas prie „Geležinės lapės” ir kelionė nieko nekainuoja. Dėl transporto priemonių užvažiavimo ant vaikščiojamosios dangos reikalinga registracija su automobilio valt.Nr.
Pilna programa su maitinimu – 25 eur. Reikalinga išankstinė registracija ir apmokėjimas.
Registruotis galite
Elektroniniu paštu: info@senuratuklubas.lt
Trumpąja SMS žinute tel.: +370 608 66757
El-pašte ar žinutėje nurodykite:
-Vardą pavardę;
-Miestą/ Tel.Nr.;
-Transporto priemonės Markę, Modelį, metus, valst.Nr.;
-Ekipažo keleivių skaičių;
-Kiek asmenų dalyvaus pilnoje programoje su maitinimu.

Šou „Muzika tamsoje“
2019-04-27 19:00 (Europe/Moscow) | Koncertų salė „Saulė”
Orkestras „Peterburgo virtuozai“
Naujojo formato šou „Muzika tamsoje“- tai gyvo garso simfoninė klasika, amžinai žaliuojantis džiazas ir worldmusic su vizualinių efektų sinergija, 3D, motion ir grafika. Atgijantys paveikslai ir realus visatos filmavimas.
Visiškoje tamsoje „Peterburgo virtuozai“ atlieka sudėtingiausius simfoninius ir operos kūrinius. Muzika tamsoje, klasika kaip tarpininkai tarp žmogaus ir kosmoso. Savo įkūnijimu ši idėja suranda atgarsį tūkstančių žmonių, išgirdusių Jevgenijos Zimos Muziką tamsoje, širdyse.
„Peterburgo virtuozai“, dalyvaujant Michailo teatro solistams, pristato savo Bacho, Vivaldžio, Verdžio, Faure, Ravelio, Belinio, Piazollos ir Geršvino begalybės interpretaciją. Geriausi neoklasikos kūriniai, rinktiniai didžiųjų kompozitorių šedevrai skambės tamsoje, kosminėje erdvėje, kurioje šviečia tik žvaigždės.
Idėjos autorė ir projekto meno vadovė- Jevgenija Zima
Muzika tamsoje
Kosminio amžinosios muzikos projekto misija yra atverti kiekvieno žiūrovo giliąsias asmenines emocijas, suteikti galimybę išgirsti savo asmeninę visatą. Meditacija po žvaigždėmis, transcendentinis panirimas į sąmonės gilumas.
Jūs pakilsite arčiau žvaigždžių!
Idėjos autorė, projekto meno vadovė- Jevgenija Zima
Kamerinis orkestras „Peterburgo virtuozai“
Michailo teatro solistai- Marija Litke ir Romanas Arndtas
Choreografija- TNT „Šokių“ projekto finalininkas Dmitrijus Oleinikovas
LV vizualinių efektų režisierius- Maksimas Šipačiovas

Orientavimosi žaidimas „Skaitantis žmogus“
2019-04-28 11:00 (Europe/Moscow)
Balandžio 28 d. 11 val. kviečiame dalyvauti Nacionalinei Lietuvos bibliotekų savaitei skirtame orientavimosi žaidime „Skaitantis žmogus“, kuriame galėsite pademonstruoti savo žinias ir orientavimosi mieste įgūdžius.
Kur Šiauliuose gyvena literatūra? Ne, ne tik bibliotekose ar knygynuose, o skaityti galima ne tik knygas. Mieste labai daug literatūrinių atspindžių – rašytojų vardais pavadintos gatvės, nesenstančios knygos bulvare, meniniai akcentai… Ar jūs žinote jų pavadinimus, kur juos rasti? O gal žinote dar daugiau?
O dabar pasitreniruokite – kaip vadinasi skulptūra prie Valstybinio Šiaulių dramos teatro?
TRUKMĖ: apie 2 val.
SU SAVIMI TURĖKITE: rašymo priemonę, patogią ir oro sąlygas atitinkančią aprangą bei avalynę, nepamirškite geros nuotaikos!
SUSITIKIMO VIETA: Šiaulių apskrities Povilo Višinskio viešojoje bibliotekoje (Aušros alėja 62).
BŪTINA REGISTRACIJA: Norėdami dalyvauti žaidime, surinkite savo komandą ir išsirinkite kapitoną. Komandos narių skaičius nesvarbus – kuo daugiau, tuo smagiau! Registracija bibliotekoje, tel. (8 41) 52 37 48 arba el. p. i.petkunaite@savb.lt.
Organizatoriai: Šiaulių turizmo informacijos centras ir Šiaulių apskrities Povilo Višinskio viešoji biblioteka

Medijų meno festivalis ENTER‘17
2019-04-29 18:00, 2019-05-03 17:00 (Europe/Moscow)

Nemokamas koučingo seminaras
2019-04-30 18:00 (Europe/Moscow) | P. Višinskio viešoji biblioteka
Balandžio 30 d. kviečiame į nemokamą sertifikuotos koučingo specialistės, lektorės, verslo konsultantės Živilės Nagliūtės seminarą.
Koučingas – puikus asmenybės tobulėjimo įrankis.
Jei mėgstate iššūkius ir nuolat ieškote būdų savo asmenybės augimui, o apie koučingą nesate nieko girdėję, kviečiame į pažintinį seminarą.
Seminaro metu sužinosite apie:
* koučingo kilmę;
* kas yra ir kas nėra koučingas;
* koks tai procesas ir kuo jis naudingas;
* kur koučingas taikomas bei kodėl jis toks populiarus;
* kodėl motyvaciniai seminarai bei knygos neduoda rezultatų.
Taip pat galėsite išbandyti vieną iš koučingo metodų.
Seminaras rengiamas Tarptautinės koučingo savaitės proga, kuomet dauguma ICF (Tarptautinė koučingo federacija) koučingo specialistų rengia nemokamus susitikimus bei šviečiamąsias paskaitas apie koučingą visiems norintiems.
Seminaras nemokamas. Vietų skaičius ribotas. Būtina išankstinė registracija http://bit.ly/2v3j6eB
Telefonas pasiteiravimui 8 698 36 776.
Pokyčiai neįvyksta per vieną dieną, bet žengti pirmą žingsnį galite jau šiandien!

Motinos dienai skirtas koncertas „Gerumo sparnai“
2019-05-02 18:00 (Europe/Moscow) | Šiaulių dramos teatras
Gegužės 2 d. 18 val. Valstybiniame Šiaulių dramos teatre (Tilžės g. 155) vyks Motinos dienai skirtas koncertas „Gerumo sparnai“.
DALYVAUJA
Šiaulių kultūros centro choreografijos studija „Aušrelė“ (meno vad. Mindaugas Kosaitis, meno vadovo asist. Vita Adomėnaitė-Butnorienė)
Vaikų choreografinis ansamblis „Zadorinka“ (meno vad. Natalija Čerepenenkova) (Ryga)
„Lauros studija“ (vad. Laura Remeikienė ir Agnė Michalenkovaitė)
Solistas Arminas Stočkus (mokyt. Elytė Motuzienė)
Juventos progimnazijos vokalinis ansamblis „Kregždutės“ (mokyt. Ramunė Urniežienė)
Bilietus galima įsigyti internetu ticketmarket.lt, TICKET MARKET kasose. Bilieto kaina – 5 Eur. Moksleiviams, studentams, pensininkams, neįgaliesiems, pateikusiems pažymėjimą, – 2,50 Eur. Vaikams iki 5-erių metų, neužimantiems vietos, – nemokamai

Mugė „Terbakrauskis”
2019-05-03 09:00 - 2019-05-04 17:00 (Europe/Moscow) | Pėsčiųjų bulvaras (Vilniaus g.)
Artėjanti mugė “Terbakrauskis” – tai kasmetinė šventė skirta šeimoms, kurios dėka miestas atgyja ne tik dėl prekybos, bet ir dėl gausybės meninių pasirodymų, atrakcijų, pramogų ir žaidimų, kuriuos ir šiemet bus galima atrasti Šiaulių bulvare gegužės 3-4 dienomis.
Šiaulių miesto bulvare šurmuliuos tautodailininkų, amatininkų, prekybininkų mugė, scenoje koncertuos žinomi Lietuvos atlikėjai, kurie sukurs teigiamą atmosferą ir gerą nuotaiką Šiaulių mieste, o vaikams bus skirtos išskirtinės pramogos ir meniniai pasirodymai.
Programoje:
Martyno Kavaliausko, Deivdo Basčio, Elzės Urbietytės, Naisių vasaros teatro aktorių muzikinė programa “Dainuosma mudu abudu”, studijos “Nieko tokio”, meninio ugdymo studijos “Mikitukas” koncertai ir kiti atlikėjai.
Edukacinius užsiėmimus vaikams vykdys Šiaulių apskrities Povilo Višinskio viešoji biblioteka, taip pat vyks piešinių parodėlė. Šventėje vaikų lauks animatoriai ir pats “Terbakrauskis”, kuris praves žaidimus ir dalins saldžias dovanas.
Be viso to, šventėje lauks Neverdauskų ūkio alpakos bei ožiukai, kuriuos bus galima paglostyti ir drauge nusifotografuoti.

Spektaklis "Skerdynių Dievas"
2019-05-03 18:30 (Europe/Helsinki)
Režisierius – Arvydas Lebeliūnas
Dailininkas-scenografas – Artūras Šimonis
Kostiumų dailininkė – Julija
Spektaklyje naudojama Jono Sakalausko muzika
Iš prancūzų kalbos vertė Akvilė Melkūnaitė

VAIDINA:
Mišelis Ujė – Sigitas Jakubauskas
Veronika Ujė – Inga Norkutė, Danguolė Petraitytė
Anetė Rej – Monika Šaltytė
Alenas Rejis – Aurimas Žvinys, Dalius Jančiauskas

Garsios prancūzų dramaturgės Yasmina Reza pjesė „Skerdynių dievas“- pasaulinis hitas, atnešęs autorei daugybę prestižinių apdovanojimų. 2006 m. parašyta pjesė žaibišku greičiu išpopuliarėjo šiapus ir anapus Atlanto, o neseniai sulaukė inscenizacijos kino ekranuose (režisierius – R.Polianskis).

“Skerdynių dievas” – šmaikšti, subtilaus humoro prisodrinta komedija, vaizduojanti gana buitišką ir daugeliui mūsų lengvai atpažįstamą situaciją. Vieną popietę susitinka dvi inteligentiškos poros aptarti tarp jų vaikų kilusias muštynes, kurių metu vienam berniukui buvo išmuštas dantis. Pradžioje mandagus ir civilizuotas bendravimas pamažu įgauna vis aštresnį toną. Įpusėjus susitikimui, kava pakeičiama romu ir tuomet iškyla po išoriniu porų blizgesiu ir padorumu slepiama neapykanta ir net agresija. Autorė situaciją perteikia neslėpdama lengvos ironijos, tačiau nemoralizuodama. Nors iš pirmo žvilgsnio komedijos turinys atrodo gana paprastas ir net banalokas, tačiau iš tikrųjų jame slypi daugybė gilesnių klodų. Subtilus ir neprilygstamas Y. Reza humoras patenkina net išrankiausią publikos skonį. Jos kūryba dažnai apibūdinama kaip tragedijos ir komedijos sintezė, taip siekiant apibrėžti visiškai naują, šiuolaikinės visuomenės iššūkius atspindintį žanrą.

Taupūs dialogai ir juose atsiverianti potekstė palieka daug vietos aktorių improvizacijai. Tad šiame spektaklyje pirmu smuiku griežia aktorinė meistrystė ir įtaigumas.

Spektaklio trukmė – 2 val.

Romų teatro „Sare Roma“ koncertas
2019-05-05 17:00 (Europe/Moscow) | Koncertų salė „Saulė”
Temperamentinga ir gyvai atliekama romų muzika yra, be abejonės, viena turtingiausių ir spalvingiausių pasaulyje. Charizmatiškasis Ištvanas Kvik bei romų teatras „Sare Roma“ gegužės 5 d. kviečia į ypatingą koncertą,skirtą pačioms brangiausioms mūsų gyvenime – MAMOMS.
Motinos dienos proga Šiaulių „Saulės“ koncertų salės scenoje išvysite užburiantį jausmų ir laisvės pasaulį!

Aktoriaus ir režisieriaus Algirdo Latėno poezijos vakaras
2019-05-07 18:30 (Europe/Moscow) | Šiaulių dramos teatras
Aktorius ir režisierius Algirdas Latėnas visus pasiilgusius nuoširdaus poetinio žodžio kviečia į kūrybos vakarą „Svietiškos giesmės Lietuvai. Antanas Strazdas. Paulius Širvys“. Naujai parengtoje poezijos programoje susilieja dviejų lyrikų kūryba – šmaikščios, aukštaičių tarme skaitomos Strazdelio eilės ir vieno talentingiausių pokario rašytojų P. Širvio eilėraščiai. Lietuvių literatūros klasikiniu palikimu tapusi šių dainių kūryba šiandien yra tarsi atsvara kasdienybę užliejusiai paviršutiniškai kultūrai.
Lietuvių kalbos grožį ir skambesį įprasminantis renginys „Svietiškos giesmės Lietuvai. Antanas Strazdas. Paulius Širvys“ tęsia kelionę po Lietuvos miestus bei miestelius ir Šiaulių dramos teatro Mažojoje salėje su žiūrovais susitinka gegužės 7 d. 18.30 val.
Algirdas Latėnas gimė 1953 m. Dusetose (Zarasų raj.). 1975 m. baigė aktorinio meistriškumo studijas tuometinėje Lietuvos valstybinėje konservatorijoje (kurso vadovė – Dalia Tamulevičiūtė). Nuo 1975 m. – Lietuvos valstybinio jaunimo teatro aktorius, nuo 1997 m. iki 2016 m. – šio teatro vadovas. Nuo 1987 m. (su pertraukomis) dėsto Lietuvos muzikos ir teatro akademijoje. 1991 m. įkūrė teatrą „Šiaurės Atėnai“ (veikė iki 1993 m.). Sukūrė per 50 vaidmenų teatro spektakliuose ir kino filmuose. 2003 metais apdovanotas LDK Gedimino ordino Karininko kryžiumi.
Antanas Strazdas (1760–1833), savo poetika atradęs subtilią ribą tarp sena ir nauja, tapo liaudies poeto pavyzdžiu. Keliaudamas per gyvenimą su liaudies daina, jis kartu brandino ir savąją dainą. Kaip vaizdingai rašė poeto kūrybą tyrinėjęs J. Girdzijauskas, „Strazdo eilėraštis – tarsi įskiepyta laukinė obelis. Kaip iš tokios obels išauga sukultūrintas vaismedis, taip iš liaudies dainos, įskiepytos nauja poetine idėja, sukuriamas originalus eilėraštis. Taigi Strazdas – talentingas sodininkas.“
Paulius Širvys (1920–1979) – bene talentingiausias pokario lietuvių rašytojas. Sunku būtų rasti abejingų jo kūrybai – melodingiems, ritmiškiems, išgrynintos minties eilėraščiams, kurių dauguma virto dainomis. Kaip savo metu A. Strazdas, taip ir P. Širvys, atsigręždamas į poetinį praeities lobyną, permąstydamas, išjausdamas jį savo siela, grąžino jam savitumą ir gylį, pakerėdamas naujoviškumu.

Europos dienos minėjimas „Europa – tai aš“
2019-05-09 17:00 (Europe/Moscow)
Rėkyvos kultūros namai

Gegužės 9 d. 17 val.

Europos dienai skirtoje šventėje netrūks žaidimų ir edukacijų Europos Sąjungos tematika, meninėmis programomis žavės Šiaulių miesto meno mėgėjų kolektyvai.

Šventės organizatoriai: Šiaulių kultūros centras ir Šiaulių miesto savivaldybės viešoji biblioteka.

Renginys nemokamas

Rašytojos Rasa Sagė ir Aurima Dilienė pristatys santykių psichologiją grožinėje literatūroje
2019-05-09 17:30 (Europe/Moscow) | P. Višinskio viešoji biblioteka
Gegužės 9 d. 17.30 val. Šiaulių apskrities Povilo Višinskio viešojoje bibliotekoje vyks diskusija „Santykių psichologija grožinėje literatūroje“, kurios metu bus pristatomos gydytojos psichoterapeutės, šeimų konsultantės, lektorės, vaikų ir paauglių psichiatrės Aurimos Dilienės knygos „Laiškai iš Bordo“ ir „Šeima – komandinis žaidimas“ ir tinklaraštininkės, rašytojos, publicistės Rasos Sagės knygos „Laimingi žmonės keliauja dviračiais“ ir „Tavo likimo krašteliu einu“.
Aurima Dilienė – žinoma gydytoja psichoterapeutė, šeimų konsultantė, lektorė, vaikų ir paauglių psichiatrė, sukaupusi per 20 metų profesinę patirtį, septynių vaikų mama. Įkopusi į penktą dešimtį su visa šeima išvažiavo gyventi į Prancūziją, Bordo miestą, kuriame parašė pirmąją knygą „Laiškai iš Bordo“.
Dabar Aurima aktyviai keliauja po pasaulį, pristatinėdama savo knygas, skaitydama paskaitas ir vesdama seminarus apie santykius lietuvių bendruomenėse. Rašo ir dalijasi straipsniais svetainėje www.aurimadiliene.com. Taip pat rašytoja yra sukūrusi interaktyvų seminarą-žaidimą, kurio metu dalyviai mokosi kurti tvirtus šeimos pagrindus, ima mylėti iš naujo.
Rasa Sagė – rašytoja, tinklaraštininkė, publicistė, visuomenės veikėja, dviejų vaikų mama. Būdama keturiasdešimties išleido pirmąją knygą „Laimingi žmonės keliauja dviračiais“. Rasa Sagė rašo ne tik knygas, bet ir straipsnius, tinklaraštį www.apiesantykius.lt. Rašytoja aktyviai bendrauja su kitais rašančiais žmonėmis, kuria ir Facebook paskyroje dalinasi laidų #rašytojųistorijos įrašais, kuriuose kalbinami įdomūs šalies rašytojai. Rasos Sagės iniciatyva buvo įkurta „Lietuvos laisvalaikio literatūros lyga“, vienijanti lietuvių laisvalaikio literatūrą kuriančius rašytojus. Šios lygos tikslas – skatinti skaityti ir kurti lietuvių literatūrą, formuoti kritikos tradiciją.
Diskusijos metu Aurima Dilienė ir Rasa Segė dalysis patirtimi, kaip literatūra gali ne tik suteikti skaitymo malonumą, bet ir padėti gerinti tarpusavio santykius. Kartu bus ieškoma atsakymų, ar galima santykių psichologijos mokytis ne tik iš vadovėlių, bet ir iš grožinės literatūros? Kokia yra ilgų ir laimingų santykių paslaptis?

Stonkutės inf.

Renginys nemokamas.

Vilniaus teatro „Lėlė“ spektaklis „Daktaras Glasas“
2019-05-09 18:00 (Europe/Moscow) | Šiaulių dramos teatras
Pagal Hjalmaro Söderbergo romaną
Inscenizacijos autorius ir režisierius – Rolandas KAZLAS
Dailininkė – Neringa KERŠULYTĖ

„Gydytojas turi du priešus – mirusius ir sveikuosius“ – liaudies patarlė (P. Sloterdijk „Ciniškojo proto kritika“)
Švedų rašytojo Hjalmaro Söderbergo psichologinis romanas „Daktaras Glasas“ (1905 m.) – į daugelį kalbų išverstas, Švedijoje ekranizuotas, teigiamai pasaulio literatūros kritikų įvertintas, autorių tarptautiniu mastu išgarsinęs kūrinys. Šiame romane kvestionuojamos įvairios visuomenės tabu temos: abortas, eutanazija, religijos nuoširdumas, santuokinis seksas, žmogžudystė. Po išleidimo H. Söderbergo kūrinys gan greitai susilaukė skandalingos šlovės, sukėlė aštrių diskusijų Švedijos visuomenėje.
Romano protagonistas Tykas Gabrielis Glasas. Kasdien kantriai vykdantis savo profesinę pareigą ir, regis, savo gyvenimu niekuo neišsiskiriantis jaunas daktaras. Tačiau jo tylus išorinis gyvenimas tėra tik kaukė, po kuria slepiasi žmogiškos aistros ir dramos: pasišlykštėjimas žmonių vidiniu tamsumu, svajonės apie moters artumą, galiausiai – konfliktas tarp pareigos ir žmogiškų jausmų.
Romanas parašytas daktaro dienoraščių forma. Juose skleidžiasi ne tik Glaso kasdienybė, buities įspūdžiai ir būties apmąstymai, bet ir kritiškas žvilgsnis į jį supančią aplinką: ligonius, draugus, visuomenę. Glaso „taikiniu“ dienoraščiuose tampa įvairūs visuomenės prietarai, sustabarėjusios tradicijos, žmonių veidmainiškumas. Tai jis racionaliai apmąsto ir ironiškai demaskuoja savo „eilutėse“. [„…Visi jie prisidėjo prie to, kas išėjo, visų ten buvo dalis. Netrūko ir gydytojo – ir tas gydytojas buvau aš“].
„Lėlės“ teatro žiūrovams Rolando Kazlo darbai, kaip ir jo bei dailininkės Neringos Keršulytės tandemas – puikiai pažįstami. Savo pirmąjį spektaklį „Lėlės” teatre – „Geležis ir sidabras“ (pagal V. Šimkaus eiles) – aktorius ir režisierius pastatė 2009 m. Nuo to laiko šio teatro repertuare prasidėjo savita R. Kazlo dramos spektaklių linija: 2013 m. buvo pastatytas spektaklis „Ne pagal šio pasaulio madą” (pagal K. Donelaičio gyvenimą ir kūrybą),o 2015 m. „Atrask mane“ (S. O’Kelly apysakos „Audėjo kapas“) motyvais.

Medijų meno festivalis ENTER‘17
2019-05-10 12:00 (Europe/Moscow)
Maloniai kviečiame jus į medijų meno festivalio atidarymą gegužės 3 d., 17,00 val. Šiaulių dailės galerijoje.
Pagrindinė festivalio atidarymo paroda „Agregatai“ skirta medijų archeologijai, primityvių mechanizmų ir skaitmeninių technologijų sintezei. Tai elementaraus judesio magija, robotų prototipų spektaklis, kuriame išvysite sudėtingas erdvines instaliacijas, skulptūrinius objektus, migruojančius robotus, interaktyvius ekranus. Žvėrūnos kuruojamas animacijos kino teatras sugrįžta į animacijos ištakose siautėjantį ekspresyviai primityvų piešinį. Gintauto Lukošaičio kuruojamas performansas „Siena“ aktualizuos Zubovų rūmų detektyvą.
Prieš pagrindinį atidarymą festivalį įbėgės du įvadiniai renginiai. Balandžio 26 d. fotografijos muziejuje bus atidaryta Virginijaus Kinčinaičio instagraminės fotografijos paroda, kurioje momentiniai socialinių tinklų vaizdai apsigaubs muziejine meno kūrinio aura. Balandžio 29 d. aikštėje prie Šiaulių dailės galerijos krovininis konteineris taps originalia scena akrobatiniam šiuolaikinio šokio spektakliui iš Prancūzijos.
Gegužės 10 d. bus skirta šiuolaikinės muzikos projektams. Ypatingas šių metų Šiaulių dailės galerijos bendradarbiavimas su „Gestalt” komanda atneš experimental, ambient ir techno garsų paletę į gerai šiauliečiams žinomas Verpsto fabriko ir Space_bar erdves. Dienos metu Space_bar terasoje vyks plokštelių turgelis su svečiais iš sostinės: Discotag ir Dideli kompaktai. Taip pat dienos metu Verpsto fabriko erdvėje vyks sintezatorių workshop’as. Bus galima susipažinti su elektroninės muzikos kūrybos ypatumais ar paklausyti elektroninės muzikos plokštelių. Vakarop Verpsto erdvėje jūsų lauks šokio spektaklis „Somaholidays“. Vakaro programoje space bar terasoje bus galima išgirsti platų elektroninių eksperimentinių ambient dub techno pasirodymų asortimentą, o Verpsto fabriko erdvėje palydėti festivalį hipnotiniais ir industriniais techno dūžiais.
Festivalį uždarys mažojoje dramos teatro salėje gegužės 15 d. vyksianti filosofo, garso meno guru Ričardo Norvilos ir „The New Oslo Losers Trio“ audiovizualinė poema „Šiauliai” premjera. Gyvendamas Maskvoje, Ričardas išsaugojo ypatingą santykį su gimtuoju Šiaulių miestu, todėl
Po operos pristatymo kviečia visus miestiečius atvirai ir intymiai diskusijai „Gimtasis miestas – vidinės imperijos širdis”. Šio kūrinio vizualizaciją sukūrė video menininkas Tomas Andrijauskas. Enter festivalyje dera instagram‘as ir konteinerių šokis, monumentalūs agregatai ir intymių pokalbių atmosfera, psichodelinė animacija ir atgijusi „verksmo“ skulptūra Zubovų rūmuose. Tad nepraleiskite aktualių potyrių įvairovės!
Festivalio programa

ENTER MUZIKA + GESTALT
Gegužės 10 d. (penktadienis)
12.00 – 04.00 val. SPACE_bar terasos erdvė: „Discotag“ ir „Dideli kompaktai“ plokštelių turgelis.
Live performance programa: eww, Clockwork Giuseppe, Patris, Number Eleven, Velių namai, Vėjopatis, Sraunus, Girių dvasios.
„Verpsto“ erdvė: sintezatorių workshopas.
Afterparty programa: Karkasas, SHN, Jon x Kameu, OBCDN.
Šokio spektaklis „Somaholidays“. Idėja: Vilma Pitrinaitė, choreograﬁja ir atlikimas: Mantas Stabačinskas, Darius Algis Stankevičius, Vilma Pitrinaitė, muzika: Arūnas Periokas, dramaturgija ir kostiumai: Rūta Junevičiūtė.
SPACE_bar, Vilniaus g. 126 ir Verpsto patalpos, Trakų g. 43
Įėjimas į afterparty 5 Eur.
ENTER MUZIKA
Gegužės 15 d. (trečiadienis)
18.00 val. Ričardo Norvilos ir „The New Oslo Losers Trio“ audiovizualinė poema „Šiauliai”. Diskusija „Gimtasis miestas – vidinės imperijos širdis”.
Mažoji salė, Šiaulių dramos teatras. Tilžės g. 155
Renginys nemokamas

Irenos Stražinskaitės-Glinskienės žemaitiškos knygos „Žaltiūm žemė“ pristatymas
2019-05-10 17:30 (Europe/Moscow) | P. Višinskio viešoji biblioteka
Gegužės 10 d., penktadienį, 17.30 val. Šiaulių apskrities Povilo Višinskio viešosios bibliotekos Mažojoje salėje Irena Stražinskaitė-Glinskienė šiauliečiams pristatys savo knygą „Žaltiūm žemė“.
Tarp kūrybos skaitymų ir pokalbių skambės Emilio Radvilavičiaus atliekamos dainos (gitara), renginį ves literatė Adelė Daukantaitė.
Renginyje bus galima įsigyti autorės knygų, gauti autografą.
Renginys nemokamas.

ATŠAUKTAS Spektaklis „Išrinktieji“
2019-05-10 18:30 (Europe/Moscow) | Šiaulių dramos teatro Mažoji salė
Vienos dalies detektyvinė tragikomedija
Dramaturgė ir pjesės autorė – Gabrielė Labanauskaitė
Režisierė – Monika Klimaitė
Scenografė/ kostiumų dailininkė – Berta Bocullaitė
Kompozitorius – Andrius Kairys

VAIDINA:

Politikė – Inga Norkutė
Mokytoja –Vilija Paleckaitė
Emigrantė – Eglė Ancevičiūtė
Verslininkas – Anicetas Gendvilas
Latvis imigrantas – Mindaugas Jurevičius
Hipsteris – Povilas Adomaitis
Šiaulių gezas – Anupras Jucius
Nominantė – Rimanta Krilavičiūtė

Į kambarį prie prabangiai padengto stalo renkasi pavieniai žmonės, sukviesti į „Geriausio metų žmogaus“ apdovanojimus. Staiga nerūpestingų ir šmaikščių pokalbių srautą nutraukia pasigirdęs balsas, kuris praneša, kad tarp susirinkusiųjų yra žudikas ar žudikė. Situacija ima keistis labai netikėta linkme. Atmosfera kaista, humoras virsta rimtais kaltinimais, o nominantai – nevaldomais žiaurumo bacilos nešiotojais. Eksperimentas prasideda…

Spektaklis „Išrinktieji“ – tai drąsus jaunų teatro kūrėjų komandos meninis tyrimas žiaurumo tema. Pasak spektaklio kūrėjų, šiandien kaip niekad esame linkę į užslėptas ir nematomas žiaurumo formas: psichologinį terorą, moralinį smurtą, „etikečių klijavimą“ ir savo poelgių pateisinimą, prisidengus doruolio ir teisuolio kaukėmis.

„Tai spektaklis apie septynis nekaltus žmones, pakliuvusius į eksperimentą, jiems to nė neįtariant. Šį eksperimentą galima apibūdinti kaip „žiaurumo laboratoriją“, kurioje tyrinėjamos žiauraus elgesio ir agresijos išraiškos formos. Dažnai emocinį ar psichologinį žiaurumą žmogus linkęs pateisinti ar ignoruoti, priešingai nei fizinį smurtą. Tačiau net ir pati pasyviausia žiaurumo forma vis tiek yra agresija“, – įsitikinusi režisierė Monika Klimaitė.

Spektaklio žanras artimas detektyvui, bet kartu tai ir gilus tiriamasis žvilgsnis į žmogaus psichologijos gelmes. Režisierė Monika Klimaitė spektaklio temą apibrėžia kaip „žiaurumo plačiąja prasme laboratoriją“. Pasak spektaklio dalyvius konsultavusios psichologės Vaivos Klimaitės, „žiaurūs gali tapti visi – ir tai itin nepatogi mintis, priverčianti susitikti su savo demonais, pajusti diskomfortą ir baimę. O baimes visada verta nugalėti“.

Spektaklis sukurtas kolektyvinės kūrybos principu – kūrimo pradžioje aktoriams buvo pateiktas tik siužeto karkasas, kuris repeticijų metu, bendradarbiaujant su dramaturge Gabriele Labanauskaite bei psichologe Vaiva Klimaite, užsipildė autentišku turiniu. Pasal pjesės autorės, „Išrinktieji“ – tai aktualus ir dinamiškas, „čia ir dabar“ principu paremtas meninis-socialinis eksperimentas, žadantis žiūrovui netikėtų potyrių ir atradimų.

Monika Klimaitė/ spektaklio režisierė – režisūros žinių sėmėsi Lietuvoje, Didžiojoje Britanijoje, Danijoje bei Jungtinėse Amerikos Valstijose. Didelį dėmesį skiria bendradarbiavimui su aktoriais ir kūrybine komanda. Spektaklyje „Išrinktieji“ pirmą kartą savo kūrybinėje praktikoje ji išbandė kolektyvinės kūrybos principą. Monika džiaugiasi, kad šis spektaklis suteikė galimybę kurti savo gimtajame mieste.

Gabrielė Labanauskaitė/ dramaturgė – Lietuvos muzikos ir teatro akademijos dėstytoja, rašanti dramas teatrui nuo 2003 metų. Dramaturgę domina laboratoriniu principu, kartu su kūrybine komanda kuriamos pjesės ir aktualios, socialinės temos. Gabrielės dramos statomos Lietuvoje ir užsienyje (Anglijoje, Ispanijoje, Švedijoje, Suomijoje, Latvijoje ir kt.).
Premjera – 2017 m. spalio 27 d.
Spektaklio trukmė – 2 val.

Respublikinių moksleivių folklorinių šokių varžytuvių „Patrepsynė 2019“ finalas
2019-05-11 12:00 (Europe/Moscow) | Šiaulių arena
Tradicinis, penkioliktą kartą organizuojamas renginys, propaguojantis lietuvių folklorinius šokius, skatinantis vaikų ir jaunimo raišką bei kultūringą bendravimą laisvalaikiu, kasmet pritraukia vis daugiau šokėjų ir jų vadovų.
Atrankiniuose turuose laimėjusios šokėjų poros finaliniame „Patrepsynės 2019“ renginyje atskleis liaudies šokio natūralumą ir charakteringumą. 2019 m. varžytuvės skiriamos Žemaitijos metams, todėl jose bus šokami tik Žemaitijoje užrašyti šokiai.
PROGRAMA
12 val. Pradedančiųjų grupės I, II ir III pogrupių varžytuvės
15.30 val. Pradedančiųjų grupės IV, V pogrupių ir pažengusiųjų grupės varžytuvės
Organizatorius – Šiaulių kultūros centras. Projektą finansuoja Šiaulių miesto savivaldybė, Lietuvos kultūros taryba.
Renginys nemokamas
